See imetegu on Ofelia teine ja üliväike pojake, kes tegelikult on ka saanud luti tõmbamise kunsti selgeks ning on sulgkaalust läinud üle kärbeskaalu ehk võtnud juurde täpselt  oma sünnikaalu jagu gramme. Tundub, et pisiputukas tahab ka kasvada suureks ja võimsaks kassiks ning me anname oma parima, et see tal õnnestuks. Igatahes on imetegu, et 75 g sünnikaaluga Molekul kasvab ja konkureerib edukalt ( meie abiga loomulikult) endast oluliselt suuremate tissipretendentidega.